CELEX: 32003D0072
Language: lt
Date: 1043884800000
Title: 2003 m. sausio 30 d. Komisijos sprendimas, iš dalies pakeičiantis Sprendimą 2002/994/EB dėl tam tikrų apsaugos priemonių, taikomų iš Kinijos importuojamiems gyvūninės kilmės produktams (pranešta dokumentu Nr. C(2003) 426)tekstas svarbus EEE

Svarbus teisinis pranešimas

|

32003D0072

Oficialusis leidinys L 026 , 31/01/2003 p. 0084 - 0085

		Komisijos sprendimas2003 m. sausio 30 d.iš dalies pakeičiantis Sprendimą 2002/994/EB dėl tam tikrų apsaugos priemonių, taikomų iš Kinijos importuojamiems gyvūninės kilmės produktams(pranešta dokumentu Nr. C(2003) 426)(tekstas svarbus EEE)(2003/72/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą [1], ypač į jos 22 straipsnio 1 dalį,kadangi:(1) Po to, kai veterinarinių vaistų likučių buvo aptikta tam tikruose iš Kinijos importuojamuose gyvūninės kilmės produktuose ir nustatyti trūkumai, aptikti apsilankius toje šalyje, susiję su veterinarinių vaistų reglamentacija ir likučių kontrolės gyvuose gyvūnuose ir gyvūninės kilmės produktuose sistema, Komisija patvirtino 2002 m. sausio 30 d. Sprendimą 2002/69/EB dėl tam tikrų apsaugos priemonių, taikomų iš Kinijos importuojamiems gyvūninės kilmės produktams [2],(2) Remiantis Kinijos institucijos pateikta informacija ir teigiamais tyrimų, kuriuos atliko valstybės narės, rezultatais, tam tikrus gyvūninės kilmės produktus buvo leista importuoti iš Kinijos atlikus keletą Sprendimo 2002/69/EB pakeitimų. Šie pakeitimai konsoliduoti Komisijos sprendime 2002/994/EB [3].(3) Į Sprendimą 2002/69/EB su pakeitimais, padarytais Sprendimu 2002/933/EB [4], įrašyta natūralioje aplinkoje ir ūkiuose veisiamų Atlanto lašišų (Salmo salar) filė kaip produktas, importuotinas iš Kinijos. Šis produktas įrašytas Sprendimo 2002/994/EB priede, tačiau nenurodant, kad leidžiama importuoti dvejopos kilmės produktus. Dėl to Sprendimo 2002/994/EB priedas turėtų būti atitinkamai pakeistas.(4) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisSprendimo 2002/994/EB priedas pakeičiamas šio sprendimo priedo tekstu.2 straipsnisŠis sprendimas taikomas nuo 2003 m. vasario 3 d.3 straipsnisŠis sprendimas skirtas valstybėms narėms.Priimta Briuselyje, 2003 m. sausio 30 d.Komisijos varduDavid ByrneKomisijos narys[1] OL L 24, 1998 1 30, p. 9.[2] OL L 30, 2002 1 31, p. 50.[3] OL L 348, 2002 12 21, p. 154.[4] OL L 324, 2002 11 29, p. 71.--------------------------------------------------PRIEDAS"PRIEDASI dalis. Gyvūninės kilmės produktų, skirtų žmonėms vartoti arba dėti į gyvūnų pašarus, kuriuos leidžiama importuoti į Bendriją neatlikus tyrimų, sąrašas- žuvininkystės produktai, išskyrus:- produktus, gautus iš akvakultūros verslo, išskyrus toliau minimos Salmo salar rūšies lašišų filė,- ungurius,- krevetes, išskyrus sužvejotas Atlanto vandenyne, kaip nurodyta toliau,- Salmo salar rūšies Atlanto lašišų filė,- sveikos krevetės, sužvejotos Atlanto vandenyne, kurios nebuvo paruoštos ir apdorotos, tik sušaldytos ir jūroje supakuotos į galutines pakuotes, iškrautas Bendrijos terirorijoje,- želatina.II dalis. Gyvūninės kilmės produktų, skirtų žmonėms vartoti arba dėti į gyvūnų pašarus, kuriuos leidžiama importuoti į Bendriją tik atlikus cheminį tyrimą laikantis 3 straipsnio 2 dalyje nustatytų reikalavimų, sąrašas:- žarnos,- Procambrus clarkii rūšies vėžiai, sužvejoti natūralios aplinkos gėluosiuose vandenyse,- surimiai, pagaminti iš leidžiamų žuvininkystės produktų, nurodytų I dalyje.III dalis. Gyvūninės kilmės produktų, skirtų žmonėms vartoti arba dėti į gyvūnų pašarus, kuriuos leidžiama importuoti į Bendriją tik atlikus cheminį tyrimą laikantis 3 straipsnio 2 dalyje nustatytų reikalavimų, sąrašas:"--------------------------------------------------